КОМИ РЕСПУБЛИКАЛÖН ОЛАНПАС

**Печатнöй прöдукция, аудио- да видеопродукция, мукöд прöдукция, мый оз позь вузавны кагалы, кодлы эз на тыр 18 арöс, Коми Республика мутасын вузалан нормативъяс йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

Тайö Оланпасыс «Россия Федерацияын кага праволöн медшöр гарантияяс йылысь» Федеральнöй оланпас серти урчитö печатнöй прöдукция, аудио- да видеопродукция, мукöд прöдукция, мый оз позь вузавны кагалы, кодлы эз на тыр 18 арöс, Коми Республика мутасын вузалан нормативъяс, сылысь дзоньвидзалун, ёнлун, интеллектуальнöй, нравственнöй, психическöй безопасносьт видзöм могысь.

Тайö Оланпасыс оз паськав прöдукция вылö, кутшöмъяслысь нормативъяссö урчитöма федеральнöй законодательствоöн.

**1 статья**

Тайö Оланпасын прöдукция улын гöгöрвосьö печатнöй прöдукция, аудио- да видеопродукция, мукöд прöдукция, мый оз позь вузавны кагалы, кодлы эз на тыр 18 арöс, «Россия Федерацияын кага праволöн медшöр гарантияяс йылысь» Федеральнöй оланпаслöн 14 статьяса 1 пункт серти.

**2 статья**

1. Прöдукциясö, мый оз позь вузавны кагалы, кодлы эз на тыр 18 арöс, оз позь вузавны (инавны):

1) челядьöс видзан, велöдан, медицина, мортöс ёнмöдан спортивнöй организацияяссянь, культура организацияяссянь, налöн организационно-правовöй форма вылö видзöдтöг, религиознöй организацияясянь (водзö – организацияяс), быд пыранiнсянь (петанiнсянь), а сэтшöм случай дырйи, кор организацияяссö потшöма, сэки индöм территорияö быд пыранiнсянь (петанiнсянь) 500 метр радиусын, а сiдзжö организацияяслöн зданиеясын да жыръясын;

2) öтув вöдитчан транспорт средствоясын да (либö) вылын;

3) челядьöс видзан, велöдан, медицина, мортöс ёнмöдан спортивнöй организацияяслöн, культура организацияяслöн, налöн организационно-правовöй форма вылö видзöдтöг, религиознöй организацияяслöн транспорт средствоясын да (либö) вылын, мыйöн вöдитчöны тыр арлыдтöмъясöс новлöдлöм могысь;

4) культурнöй, зрелищнöй, спортивнöй, дзоньвидзалун видзан да мукöд уна йöза мероприятие нуöдан местаясын;

5) йöзöн, кодъяслы абу на 18 арöс.

2. Прöдукция, мый оз позь вузавны кагалы, кодлы эз на тыр 18 арöс, мый вузалан (иналан) нормативъяс урчитсьöны тайö статьяса 1 юкöнöн, индöм кузя экспертиза нуöдöм могысь Коми Республикаса Правительствоöн уполномочитöм Коми Республикаса олöмö пöртысь власьт орган котыртö экспертнöй сöвет.

**3 статья**

Печатнöй прöдукция, аудио- да видеопродукция, мукöд прöдукция, мый оз позь вузавны кагалы, кодлы эз на тыр 18 арöс, тайö Оланпасöн индöм вузалан (иналан) нормативъяс торкалöм дырйи гражданаöс да чина йöзöс кыскöны административнöй кывкутöмö «Коми Республикаын административнöй кывкутöм йылысь» Коми Республикаса Оланпас серти.

**4 статья**

Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Правительстволы примитны тайö Оланпас збыльмöдысь нормативнöй правовöй актъяс.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

28-РЗ №

Вуджöдіс Кузнецова Н.А., 2574 пас